Ansøgning Cykelpuljen 2014 
Sagsfremstilling 
17.    Ansøgning Cykelpuljen 2014  
                                                                                                                        Åbent 
Sagsnr.: 326-2014-71510       J.nr.: 05.04.06            Martin Nissen.: 326-2014-79840 
  
[adresse] 
Staten har afsat en pulje til mere cykeltrafik som en del af aftalen om en grøn transportpolitik af 29. januar 2009. 
Formålet er at forbedre forholdene for cyklister, så cyklen bliver en mere attraktiv transportform. Der har været 
ansøgningsrunder i 2009-2013 og Cykelpuljen 2014 er sidste mulighed for at ansøge indenfor denne puljerunde. 
  
Kalundborg Kommune har ansøgt Cykelpuljen 2014 om medfinansiering af en 9,3 km. cykelsti fra [adresse] til 
Refsnæsgård (fordelt på tre delstrækninger) i forhold til puljens kriterier om ”cykling til skole og fritidsaktiviteter” samt 
”rekreativ cykling og cykelturisme”. 
  
Formålet med projektet er at etablere en sikker og tryg forbindelse fra Kalundborg by til [adresse] for cyklister og 
andre bløde trafikanter. 
  
Stien vil skabe nye muligheder for færdsel og oplevelse, og dermed forøge cykeltrafikken og den øvrige lette trafik 
på strækningen betydelig. Effekten vil være at: 
  
· Forbinde skolen i Ulstrup med et både vestligt og især østligt beliggende skoleopland samt lette transporten for de 
ældste klasser til Kalundborg by. 
· Forbinde [adresse] og bymidte med det vestlige opland og boligområde. 
· Forbinde baglandet med besøgsmålene på [adresse], herunder til det store rekreative stinet, der i dag primært 
tilgås i bil. 
  
Stien vil således skabe øget tilgængelighed, tryghed og bevægelsesfrihed, ikke kun for skolebørn, men flere, brede 
trafikgrupper, og dermed fremme flere forskellige former for cykeltrafik, og reducere behovet for biltrafik, herunder 
forældrekørsel. 
  
Baggrunden for udvælgelse af denne stiforbindelse er, at der tidligere var udarbejdet en ansøgning og 
projektoverslag, som denne ansøgning kunne bygge videre på i forhold til tidsfristen. 
  
Teknik og Miljø vil i det kommende år udarbejde en analyse og prioritering af trafikstier med fokus på 
fremkommelighed for cyklister til kommunens uddannelsesinstitutioner. Denne analyse kan dels bringes i 
anvendelse, såfremt staten igen afsætter puljemidler til fremme af cykelisme, og vil dels indgå i den kommende 
trafiksikkerhedsplan som supplement til de primære kriterier, der ligger til grund for prioriteringen i denne: 
Uheldsstatistik og tryghedsanalyse. 
  
BEHANDLING 
Direktionen, Teknik- og Miljøudvalget, Økonomiudvalget og Kommunalbestyrelsen. 
  
INDSTILLING 
Teknik- og Miljøchefen indstiller, at sagen tages til efterretning. 
  
ØKONOMISKE KONSEKVENSER 
Tilsagn fra [adresse] vil bidrage med 40 procent af finansieringen. Kalundborg Kommune skal således finansiere 
med de resterende 60 procent, hvis stien skal realiseres (9.498.000 kr af det samlede beløb på 15.830.000 kr.). 
Såfremt ansøgningen til Cykelpuljen 2014 imødekommes, kan Kommunalbestyrelsen tage stilling til, om de vil 
fremme etableringen af stien i forbindelse med budget 2015. Her vil der blive fremsat et ønske om anlægsbevilling af
det resterende beløb i årene 2015-2018. 
  
Direktionens møde den 1. april 2014: 
Direktionen vedtog at anbefale teknik- og miljøchefens indstilling. 
  
  
  
Teknik- og Miljøudvalgets møde den 7. april 2014: 
Udvalget vedtog at anbefale direktionens indstilling. 
